 Άρθρ.96.-Καταργείται δια της εισαγωγής του Αστικού Κώδικος ο Νόμ. ΓΨΠ΄ της 14/18 Μαΐου 1911 "περί διαθηκών", τα δε εκδοθέντα εις εκτέλεσιν τούτου δ/τα διατηρούνται εν ισχύϊ και εφεξής ως εκτελεστικά των αντιστοίχων διατάξεων του Κώδικος εφ' όσον δεν αντίκεινται εις ταύτας, δυνάμενα να τροποποιηθώσιν ή συμπληρωθώσι δια δ/των προς εκτέλεσιν των σχετικών διατάξεων του Κώδικος. Καταργείται επίσης δια της εισαγωγής του Αστικού Κώδικος ο Νόμ. 2310 της 26 Ιουν./3 Ιουλ. 1920 "περί της εξ αδιαθέτου διαδοχής", ο Νόμ. 2230 της 24/29 Ιουν. 1920 "περί καταργήσεως του Φαλκιδίου Νόμου κλπ." και οι τροποποιούντες ή ερμηνεύοντες τούτον Νόμοι. 